कंपनी पर 38 हजार जुर्माना
कंपनी पर 38 हजार जुर्माना
रायपुर | बिना कोई भी कारण बताए गाड़ी की बीमा राशि नहीं देने के मामले में जिला उपभोक्ता फोरम ने इंश्योरेंस कंपनी पर 38,629 रुपए का जुर्माना किया है। इसमें 31,629 गाड़ी की कीमत है।
5 हजार रुपए मानसिक क्षतिपूर्ति और 2 हजार रुपए वाद व्यय शामिल है। बीमा कंपनी को 9 फीसदी वार्षिक साधारण ब्याज भी देना होगा।
लफांडी राजिम निवासी अर्जुन साहू का लड़का नरेंद्र कुमार साहू ने इंश्योरेंस कंपनी से अपनी बाइक का बीमा कराया था। साथ ही किसी भी तरह की क्षति होने पर गाड़ी की पूरी कीमत दिलाने वाली योजना के तहत भी बीमा लिया था। इसका ओडी प्रीमियम 706.80 रुपए जमा किया था। इसके तहत गाड़ी को किसी भी तरह का नुकसान होने पर कंपनी वह रकम देती। 31 मई 2013 को लाभांडी में गाड़ी दुर्घटनाग्रस्त हो गई। उपचार के दौरान घायल नरेंद्र की भी मृत्यु हो गई। मामले की जानकारी बीमा कंपनी को दी गई। बिना कोई कारण बताए आज तक क्लेम की राशि नहीं दी गई। इसकी वजह से प्रार्थी ने जिला उपभोक्ता फोरम में याचिका लगाई।
hin_Deva hin_Deva hin_Deva hin_Deva hin_Deva